
R E F E R A T   D E   A P R O B A R E
[bookmark: _Hlk151131571]privind aprobarea Documentației tehnico-economice – faza Proiect tehnic, actualizată în baza Dispoziției de șantier nr. 3, pentru obiectivul de investiții "DEZVOLTAREA REȚELELOR INTELIGENTE DE DISTRIBUȚIE
 A GAZELOR NATURALE ÎN MUNICIPIUL BRAD,
 JUDEȚUL HUNEDOARA"


[bookmark: _Hlk151045359]Conform prevederilor art. 10 alin. (4) lit. c) din Hotărârea Guvernului nr. 907/2016 privind etapele de elaborare și conținutul cadru al documentațiilor tehnico-economice aferente obiectivelor/proiectelor de investiții finanțate din fonduri publice, ”devizul general întocmit la faza de proiectare, studiu de fezabilitate în cazul obiectivului nou/mixt de investiții și respectiv la faza de documentație de avizare a lucrărilor de intervenție în cazul intervenției la construcția existentă, se actualizează prin grija beneficiarului după finalizarea procedurilor de achiziție publică și ori de câte ori este necesar, rezultând valoarea finală a obiectivului de investiții”.
Prin Dispoziția de șantier nr.1 s-a hotărât extinderea rețelelor de distribuție a gazelor naturale cu 7,272 km și redimensionarea rețelei de distribuție proiectate pe 2,066 km, inclusiv racordurile aferente. 
Aceste modificări au fost aprobate prin Hotărârea Consiliului Local nr. 224/2023.
Având în vedere necesitățile identificate pe parcursul execuției și solicitările  locuitorilor municipiului Brad din proximitatea traseelor conductelor de distribuție a gazelor naturale prevăzute în proiectul "DEZVOLTAREA REȚELELOR INTELIGENTE DE  DISTRIBUȚIE A GAZELOR NATURALE IN MUNICIPIUL BRAD, JUDEȚUL HUNEDOARA", am propus extinderea rețelelor de distribuție și/sau redimensionarea acestora în funcție de cerințele și posibilitățile tehnice din teren. 
Astfel, am solicitat proiectantului și constructorului analizarea condițiilor tehnice și posibilitatea extinderii rețelelor în zonele respective și crearea posibilității de racordare a gospodăriilor.
În urma analizării de către proiectant, executant și beneficiar a nevoilor identificate în teren, a reieșit necesitatea extinderii cu o lungime de 6,009  km  și redimensionarea rețelei de distribuție proiectate PEID PE100 SDR11, astfel:
- rețea de distribuție cu diametrul De-40 mm cu lungimea - 4,033 km;
- rețea de distribuție cu diametrul De-50 mm cu lungimea – 0,911km;
- rețea de distribuție cu diametrul De-63 mm cu lungimea – 1,041km;
- rețea de distribuție cu diametrul De-75 mm cu lungimea – 0,024 km.
În situația dată lungimea inițială a rețelelor de distribuție a gazelor naturale se majorează, conform Dispoziției de șantier nr. 3, lungimea totală a rețelelor de distribuție a gazelor naturale devenind 70,186 km.
	  În contextul celor de mai sus am inițiat prezentul  proiect de hotărâre prin care am propus aprobarea Documentației tehnico-economice – faza Proiect tehnic, actualizată în baza Dispoziției de șantier nr. 3, pentru obiectivul de investiții "DEZVOLTAREA REȚELELOR INTELIGENTE DE  DISTRIBUȚIE A GAZELOR NATURALE ÎN MUNICIPIUL BRAD, JUDEȚUL HUNEDOARA" și îl supun spre dezbatere și aprobare plenului Consiliului Local al Municipiului Brad în forma prezentată.     
Invoc în susţinerea propunerii mele prevederile art. 120 și art. 121 alin.1 și alin. 2 din Constituția României, republicată, ale art. 8 și art. 9 din Carta europeană  a autonomiei  locale, adoptată la Stassbourg la 15 octombrie 1985, ratificată prin Legea nr. 199/1997, ale art. 44 alin. (1) din Legea nr. 273/2006 privind finanţele publice locale, cu modificările și completările ulterioare, ale Hotărârii Guvernului nr. 907/2016 privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale art.129 alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare precum și ale Legii nr. 554/2004 a contenciosului administrativ, cu modificările și completările ulterioare.

